સાવરકુંડલા કબીર ટેકરી દ્વારા નિરાધાર, વૃઘ્‍ધ અને અશકત લોકો માટે બંને ટાઈમ ઘરે જઈ શુઘ્‍ધ અને સાત્‍વિક ભોજનની વિનામૂલ્‍યે ટીફીન સેવા ચાલી રહી. જેના લાભાર્થે કબીર યુવા ગૃપ દ્વારા શરદ પૂનમના પવિત્ર દિવસે શરદ પૂનમની રઢીયાળી રાત રાસ-ગરબા મહોત્‍સવનું લાઈવ ઓરકેસ્‍ટ્રા સાથે ભવ્‍ય આયોજન કરવામાં આવ્‍યું હતું. આ કાર્યક્રમનું દીપ પ્રાગટય કબીર આશ્રમના મહંત નારાયણદાસ સાહેબ, માનવ મંદિર ભકિતરામ બાપુ, જેઠાભગત વગેરે સંતો મહંતોના હસ્‍તે કરવામાં આવ્‍યું હતું. આ તકે પ્રદેશ યુવા મોરચાના નેહલભાઈ શુકલ, સાંસદ નારણભાઈ કાછડીયા, જિલ્‍લા ભાજપ પ્રમુખ હિરેનભાઈ હિરપરા, જિલ્‍લા યુવા ભાજપ પ્રમુખ આનંદ ભટ્ટ, મહામંત્રી કમલેશભાઈ કાનાણી, શહેર ભાજપ પ્રમુખ મયુરભાઈ ઠાકર, નગરપાલિકા પ્રમુખ વિપુલભાઈઉનાવા, ઉપપ્રમુખ ભાવેશભાઈ હિંગુ વગેરે સમગ્ર અમરેલી જિલ્‍લામાંથી રાજકીય, સામાજિક અગ્રણીઓ મોટી સંખ્‍યામાં ઉપસ્‍થિત રહયા હતા. તથા સાવરકુંડલા તાલુકામાંથી મોટી સંખ્‍યામાં ખેલૈયાઓ દ્વારા શરદ પૂનમની રઢીયાળી રાસ ગરબાની ઉજવણી કરવામાં આવી હતી. આ સમગ્ર કાર્યક્રમને સફળ બનાવવા માટે કબીર યુવા ગૃપ દ્વારા ભારે જહેમત ઉઠાવી હતી.